Jurijs Razuvajevs

Jurijs Razuvajevs (; , Maskava — , Maskava) bija PSRS un Krievijas starptautiskais lielmeistars šahā (1976).

 Biogrāfija 
1971. gadā Viļņā dalījis 1.-2. vietu PSRS jauno meistaru turnīrā.Championship of USSR (young masters) - Vilnius 25.1-15.2.1971 Daudzu starptautisko šaha turnīru uzvarētājs. 1979. gadā dalījis 1.-4. vietu Dubnā,International Tournament - Dubna 18.2-8.3.1979 kā arī uzvarējis Akibas Rubinšteina memoriālā Polaņicazdrojā, apsteidzot Miroslavu Filipu. 1987. gadā dalījis 1.-4. vietu (kopā ar Mihailu Tālu un Aivaru Gipsli) starptautiskajā šaha turnīrā Jūrmalā.International Tournament Jurmala 31.8-16.9 1987

Sekmīgi piedalījies dažādās šaha komandu sacensībās. 1971. gadā ar simtprocentīgu rezultātu - 7 punkti no 7 iespējamiem PSRS komandas sastāvā uzvarējis Pasaules studentu komandu šaha čempionātā. 1984. gadā PSRS un pārējās Pasaules šaha mačā Londonā aizvietojis saslimušo Tigranu Petrosjanu un pie 8. galdiņa nospēlējis neizšķirti 2:2 ar Robertu Hībneru.USSR vs Rest of the World: London 1984 Trīs reizes uzvarējis PSRS komandu kausa izcīņā (1964, 1974, 1976). 1976. un 1979. gadā sporta biedrības "Burevestnik" komandas sastāvā uzvarējis Eiropas klubu komandu šaha čempionātos.

Bijis talantīgs šaha pedagogs. Daudz darba ieguldījis Pasaules šaha eksčempiona Mihaila Botviņņika šaha skolā, bijis Pasaules šaha čempionu Anatolija Karpova un Aleksandras Kosteņukas treneris. No 1999. gada līdz 2009. gadam trenējis Itālijas vīriešu šaha izlasi.

 Atsauces 

 Ārējās saites 
  šahista profils vietnē chessgames.com
  šahista profils vietnē 365chess.com
  šahista profils vietnē chesstempo.com
  šahista profils vietnē olimpbase.org (Pasaules studentu komandu šaha čempionāti)
  šahista profils vietnē olimpbase.org (Eiropas klubu komandu šaha čempionāti)
  šahista profils vietnē olimpbase.org (PSRS komandu čempionāti)
  šahista profils vietnē olimpbase.org (PSRS komandu kausi)

Kategorija:1945. gadā dzimušie
Kategorija:2012. gadā mirušie
Kategorija:Krievijas šahisti
Kategorija:PSRS šahisti